
Tehniskā specifikācija
Iepirkuma priekšmeta daļā “Rakstiskās tulkošanas pakalpojumu saņemšana IDB vajadzībām”
	Nr.p.k.
	Prasības

	1
	Izpildītājs veic iesniegtās dokumentācijas rakstisko tulkošanu ar Pasūtītāju saskaņotā termiņā: standarta vai steidzamo, nodrošina tulkotāja (fiziskās personas) apliecinājumu katrā lapaspusē vai pēc Pasūtītāja norādījumiem apliecinājumu, kas parakstīts ar drošu elektronisko parakstu, vai pēc Pasūtītāja norādījumiem nodrošina notariālo apliecinājumu par viena oriģinālā dokumenta tulkojumu un notariālo apliecinājumu pie dokumenta kopijas tulkojuma nepieciešamības gadījumā.

	2
	2.1. Pasūtītājs Rakstiskās tulkošanas pakalpojumu pasūta, nododot Izpildītājam tulkojamos dokumentus. Pasūtītājs Tulkošanai dokumentus un/vai citus materiālus nodod Izpildītājam pēc Pasūtītāja izvēles vienā no šādiem veidiem:
2.1.1. pa e-pastu (Izpildītāja e-pasta adrese), tajā skaitā pa e-pastu, kas satur dokumentus, kas parakstīti ar drošu elektronisko parakstu: dokumentu kopijas, oriģināli, apstiprinātas kopijas, norakstus izdrukātā veidā, tajā skaitā ar kriminālprocesu saistītie dokumenti;
2.1.2. pa pastu, nosūtot uz Izpildītāja pasta adresi; 
2.1.3. Pušu pārstāvju tikšanās laikā pret Izpildītāja pārstāvja parakstu par dokumentu, tajā skaitā ar kriminālprocesa saistīto, saņemšanu tulkošanas pakalpojumu veikšanai: dokumentu kopijas, oriģināli, apstiprinātas kopijas, noraksti izdrukātā veidā, vai iesniedzot uz elektroniskā datu nesēja (piemēram, zibatmiņas (USB), CD diski un citi) Izpildītāja birojā (Izpildītāja biroja adrese) vai citā adresē, saskaņojot to ar Izpildītāju.
2.2. Pēc tulkošanas pakalpojumu veikšanas Izpildītāja pārstāvis pret Pasūtītāja parakstu nodod atpakaļ visus iesniegtos dokumentus Pasūtītāja pārstāvim (nozīmētai kontaktpersonai). Izpildītājs ir atbildīgs par Pasūtītāja dokumentu saglabāšanu un apņemas glabāt dokumentus atbilstoši Latvijas Republikā spēkā esošu normatīvo aktu normu prasībām.

	3
	Izpildītājam jānodrošina tulkošanas pakalpojums no/uz valodām, kas norādītas tehniskās specifikācijas 1.pielikumā “Finanšu piedāvājums”.

	4
	Pasūtītājs norāda pasūtījuma izpildes termiņu un nepieciešamību pēc notariāla apliecinājuma. Gadījumā, ja Pasūtītājs 
pasūtījumu nosūta Izpildītājam pa e- pastu, Izpildītāja pienākums ir nekavējoties rakstiski (pa e-pastu) apstiprināt pasūtījuma pieņemšanu.

	5
	Izpildītājs tulkojumu veido maksimāli saglabājot oriģināldokumenta/materiāla formatējumu, teksta un grafisko attēlu izvietojumu (spoguļattēls), vai pēc Pasūtītāja atsevišķiem norādījumiem. Gadījumos, kad tulkojumi ir sagatavojami uz oficiāli apstiprinātām un publiski pieejamām veidlapām svešvalodās, Izpildītājs aprēķinā iekļauj tikai samaksu par faktiski veikto tulkojumu. 

	6
	Izpildītājs garantē, ka dokumentu tulkošanas pakalpojumus veiks tikai tādi Izpildītāja tulkotāji, ar kuriem Izpildītājam ir noslēgti darba līgumi vai citi civiltiesiskie līgumi un kuriem ir atbilstoša izglītība un kvalifikācija (turpmāk - tulkotāji), kā arī nodrošina, ka vismaz angļu un krievu valodas tulkotājam ir profesionālās izglītības diploms humanitārajās zinātnēs (filologs, pedagogs un tml.) vai cits kvalifikācijas dokuments, kas pierāda tulka kvalifikāciju.

	7
	Izpildītājs garantē neizpaust Tulkošanai iesniegto tekstu. 
Gadījumā, ja tulkošanas pakalpojumi ir saistīti ar dokumentu tulkošanu kriminālprocesa ietvaros, Izpildītājs brīdina tulkotājus par atbildību par atteikšanos no tulkošanas un apzināti nepatiesu tulkojumu pēc Krimināllikuma 300. un 302.panta un par atbildību par pirmstiesas kriminālprocesā iegūto ziņu izpaušanu bez izmeklētāja vai prokurora atļaujas pēc Krimināllikuma 304.panta.

	8
	Izpildītājs garantē veikto dokumentu tulkojumu iesniegšanu Pasūtītāja noteiktajā termiņā (pa e-pastu, pa pastu, uz elektroniskā datu nesēja vai izdrukātā veidā).

	9
	Izpildītājs Pasūtītāja pamatotu pretenziju gadījumā apņemas bez maksas veikt korekcijas savā tulkojumā Pasūtītāja norādītajos termiņos.

	10
	Izpildītājam ir pienākums segt Pasūtītājam visus tiešos zaudējumus, kuri radušies Izpildītāja neprecīzas tulkošanas rezultātā.

	11
	Izpildītājs apņemas neizpaust jebkādu informāciju, kas nonāca viņa un/vai tulkojumu izpildītāja (tulkotāja) rīcībā pasūtījuma izpildes laikā;
Izpildītājs apņemas neveikt darbības, kas varētu kaitēt Pasūtītāja reputācijai sabiedrībā.

